ร้าน After You อยู่ในทองหล่อซอย 13 เข้าไปประมาณ 50 เมตร การเดินทางแสนสะดวกมาก ๆ ค่ะ นั่ง BTS มาที่ สถานีรถไฟฟ้าทองหล่อ แล้วเดินเข้าซอย สุขุมวิท 55 (หรือเรียกว่า ซอยทองหล่อ) แล้วก็ โบกพี่วินไปส่งถึงหน้าร้าน จะเสียเงิน 20 บาทค่ะ

ตอนที่ไปทาน ไปตอนหัวค่ำ ประมาณ หนึ่งทุ่มค่ะ คิดว่า เวลานี้เป็นเวลาที่ดีเลยทีเดียว เพราะว่า เป็นเวลาหลังเลิกงาน ได้รีแลคกับของหวานอร่อย ๆ และบรรยากาศร้านที่ตกแต่งสไตล์อบอุ่น ๆ แสงน้อย ๆ สบายตาและคนไม่เยอะ ไปก็ได้โต๊ะเลยค่ะ

จานที่ได้ทาน มี
Strawberry Trifle
Chocolate Lava
Matcha Toast

ส่วนเครื่องดื่ม ก็เป็น Peach&Passion fruit soda ค่ะ

รายละเอียด
Strawberry Trifle 145฿
มี เค๊กชิ้้นเล็ก ๆ ประมาณห้าหกชิ้้น กับวิปครีมก้อนเล็ก ๆ สองสามชิ้น แล้วก็สตอร์เบอร์รี่หั่นเป็นชิ้นเล็ก ๆ ใส่ลงไปในถ้วยไอศครีม แล้วราดด้วยซอสสตอร์เบอร์รี่ รสชาติคิดว่าธรรมดาค่ะ เค๊กไม่หวาน เหมาะสำหรับคนไม่ชอบหวาน

Chocolate Lava 145฿
จานนี้มองภายนอกการตกแต่งจะเป็นสไตล์ฝรั่งเศส ประกอบด้วย ไอศครีมวนิลาหนึ่งก้อน สตอร์เบอร์รี่หั้่นเป็นชิ้นเล็ก ๆ วางบนชอคโกแลตที่ราดบนจาน แล้วก็ตัวเอกของเราก็คือ ช๊อคโกแลตลาวาค่ะ อ้อ! มีผงช๊อคโกแลตโรยรอบ ๆ จานด้วย ตอนทานนะคะ ต้องตักทานพร้อมกันทั้งหมดเลยถึงจะอร่อยค่ะ ตัวช๊อคโกแลตลาวาจะมีชอคโกแลตเยิ้ม ๆ ทานเข้ากับไอศครีมวนิลาและสตอร์เบอร์รี่เลยทีเดียว จานนี้ถือว่าอร่อยใช้ได้เลยค่ะ 

Matcha Toast 195฿
ภายในจานประกอบด้วย ขนมปังเนื้อเยอะทาเนย อบแบบกรอบนอกนุ่มใน วางด้านบนและด้านข้างด้วยไอศครีมชาเขียว และตกแต่งด้วยวิปครีม เสริฟพร้อมกับ เมเปิ้ลไซรัป(สำหรับคนชอบหวาน) ความกรอบนอกนุ่มในของขนมปังทาเนย เมื่อทานกับไอศครีมชาเขียว วิปครีม และ เมเปิ้ลไซรัป(สำหรับคนชอบหวาน) ทานเข้าไปแบบเต็ม ๆ คำ แล้วรู้สึกอยากจะพูดว่า สุโก๊ยย เลยทีเดียว คือแบบ รสชาติมันเข้ากั๊นเข้ากันเลยค่ะ จานนี้แนะนำจริง ๆ

Peach&Passion fruit soda 95฿
เครื่องดื่มเปรี้ยว ๆ หวาน ๆ ให้ความรู้สึกเหมือนดื่มน้ำมะม่วงสุก ดื่มแก้หวานเลี่ยนได้ดีเลยทีเดียว

ทานหมดนี่ ไม่ต้องทานข้าวเย็นกันเลยทีเดียว อิ่มสุด ๆ ค่ะ เมื่อทานอิ่มแล้วก็ถึงเวลาจ่ายเงิน หึหึหึ คิดว่าราคาค่อนข้างแพงพอสมควร ถ้าเปรียบเทียบกับระดับความอร่อย ปริมาณในจาน และวัตถุดิบ ยังไงก็ลองแวะไปทานกันดูนะคะ ^^